Ο Δημήτρης Τρακόσας γεννήθηκε και μεγάλωσε στη Θεσσαλονίκη. Σπούδασε στο Τμήμα Εικαστικών Τεχνών κι Επιστημών της Τέχνης της Σχολής Καλών Τεχνών του Πανεπιστημίου Ιωαννίνων, είναι κάτοχος δύο μεταπτυχιακών διπλωμάτων στο Graphic Design από το Πανεπιστήμιο του Lancashire (Αγγλία) και στα Πληροφοριακά Συστήματα από το Πανεπιστήμιο Μακεδονίας. Aυτή τη στιγμή είναι υποψήφιος διδάκτορας στο Τμήμα Εικαστικών Τεχνών κι Επιστημών της Τέχνης της Σχολής Καλών Τεχνών του Πανεπιστημίου Ιωαννίνων με το θέμα της διατριβής του να είναι «Το σύγχρονο παραμύθι και η σχέση του με το έργο τέχνης». Ανέπτυξε ιδιαίτερη αγάπη για τα κόμικς και τα παραμύθια, τόσο σε εικονογραφικό όσο και σε αφηγηματικό επίπεδο. Από το 2011 δουλεύει ως εικονογράφος και graphic designer ενώ είναι συνδημιουργός των Guagua. Εργάζεται ως καθηγητής εικαστικών στην Ελληνογαλλική Σχολή «Καλαμαρί» και ως καθηγητής γραφιστικής στο ΣΑΕΚ «Άλφα». Εικαστικά του έργα έχουν εκτεθεί σε ατομικές και ομαδικές εκθέσεις σε Ελλάδα και Γαλλία. Πέρα από το εικονογραφικό και εικαστικό του έργο κάνει σεμινάρια για παιδιά και ενήλικες σχετικά με την τέχνη του παραμυθιού, της αφήγησης και της εικονογράφησης και έχει συνεργαστεί με φορείς όπως το Ίδρυμα Μιχάλης Κακογιάννης και η Δημοτική Βιβλιοθήκη Βέροιας.
